KOMMISSIONENS GENNEMFØRELSESAFGØRELSE (EU) 2022/622

af 7. april 2022

om ændring af gennemførelsesafgørelse (EU) 2019/1326 for så vidt angår de harmoniserede standarder for elektromagnetisk kompatibilitet for elmålingsudstyr og afbrydere til husholdningsbrug og lignende anvendelser

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og

ud fra følgende betragtninger:

(1) I henhold til artikel 13 i Europa-Parlamentets og Rådets direktiv 2014/30/EU (2) formodes elektrisk udstyr, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige krav, der er fastsat i bilag I til nævnte direktiv, der er omfattet af disse standarder eller dele deraf.

(2) Ved gennemførelsesafgørelse C(2016) 7641 (3) anmodede Kommissionen Den Europæiske Standardiseringsorganisation (CEN), Den Europæiske Komité for Elektroteknisk Standardisering (Cenelec) og Det Europæiske Institut for Telestandardisering (ETSI) om at udarbejde og revidere harmoniserede standarder for elektromagnetisk kompatibilitet til støtte for direktiv 2014/30/EU.

(3) På baggrund af anmodningen i gennemførelsesafgørelse C(2016) 7641 udarbejdede CEN og Cenelec den harmoniserede standard EN IEC 62053-24:2021 og ændringen hertil, EN IEC 62053-24:2021/A11:2021, for statiske målere til måling af grundkomponenters reaktive energi (klasse 0,5S, 1S, 1, 2 og 3).

(4) På baggrund af anmodningen i gennemførelsesafgørelse C(2016) 7641 reviderede CEN og Cenelec følgende harmoniserede standarder, hvis referencer er offentliggjort ved Kommissionens meddelelse (EUT C 173 af 13.5.2016) (4): EN 62053-21:2003, EN 62053-22:2003, EN 62053-23:2003 og EN 61009-1:2012.

(5) Dette førte til vedtagelse af følgende harmoniserede standarder og ændringer hertil: EN IEC 62053-21:2021 og EN IEC 62053-21:2021/A11:2021 for statiske målere til måling af aktiv AC-energi (klasse 0,5, 1 og 2), EN IEC 62053-22:2021 og EN IEC 62053-22:2021/A11:2021 for statiske målere til måling af aktiv AC-energi (klasse 0,1S, 0,2S og 0,5S), EN IEC 62053-23:2021 og EN IEC 62053-23:2021/A11:2021 for målere til reaktiv energi (klasse 2 og 3), EN 61009-1:2012 og EN 61009-1:2012/A13:2021 for reststrømsaktiverede kredsbrydere med integreret overstrømsbeskyttelse til husholdningsbrug o.l.

(6) Kommissionen har sammen med CEN og Cenelec vurderet, hvorvidt de harmoniserede standarder EN IEC 62053-24:2021, som ændret ved EN IEC 62053-24:2021/A11:2021, EN IEC 62053-21:2021, som ændret ved EN IEC 62053-21:2021/A11:2021, EN IEC 62053-22:2021, som ændret ved EN IEC 62053-22:2021/A11:2021, EN IEC 62053-23:2021, som ændret ved EN IEC 62053-23:2021/A11:2021 og EN 61009-1:2012, som ændret ved EN 61009-1:2012/A13:2021, er i overensstemmelse med anmodningen i gennemførelsesafgørelse C(2016) 7641.

(7) De harmoniserede standarder EN IEC 62053-24:2021, som ændret ved EN IEC 62053-24:2021/A11:2021, EN IEC 62053-21:2021, som ændret ved EN IEC 62053-21:2021/A11:2021, EN IEC 62053-22:2021, som ændret ved EN IEC 62053-22:2021/A11:2021, EN IEC 62053-23:2021, som ændret ved EN IEC 62053-23:2021/A11:2021, og EN 61009-1:2012, som ændret ved EN 61009-1:2012/A13:2021 opfylder de væsentligste krav, som de har til formål at dække, og som er fastsat i direktiv 2014/30/EU. Referencerne for disse harmoniserede standarder bør derfor offentliggøres i Den Europæiske Unions Tidende sammen med de relevante ændringsstandarder hertil.

(8) I bilag I til Kommissionens gennemførelsesafgørelse (EU) 2019/1326 (5) er der opført referencer for harmoniserede standarder, der medfører en formodning om overensstemmelse med direktiv 2014/30/EU. For at sikre, at referencerne for de harmoniserede standarder, der er udarbejdet til støtte for direktiv 2014/30/EU, er angivet i én retsakt, bør referencerne for disse standarder opføres i det pågældende bilag sammen med referencerne for de relevante ændringsstandarder hertil.

(9) Derfor bør referencerne for de følgende harmoniserede standarder, der er offentliggjort ved meddelelse (EUT C 173 af 13.5.2016), tilbagetrækkes fra Den Europæiske Unions Tidende: EN 62053-21:2003, EN 62053-22:2003, EN 62053-23:2003 og EN 61009-1:2012.

(10) I bilag II til gennemførelsesafgørelse (EU) 2019/1326 er der opført referencer for de harmoniserede standarder udarbejdet til støtte for direktiv 2014/30/EU, der tilbagetrækkes fra C-udgaven af Den Europæiske Unions Tidende. Disse referencer bør derfor opføres i nævnte bilag.

(11) Med henblik på at give fabrikanterne tilstrækkelig tid til at forberede anvendelsen af de harmoniserede standarder EN IEC 62053-21:2021, som ændret ved EN IEC 62053-21:2021/A11:2021, EN IEC 62053-22:2021, som ændret ved EN IEC 62053-22:2021/A11:2021, EN IEC 62053-23:2021, som ændret ved EN IEC 62053-23:2021/A11:2021, og EN 61009-1:2012, som ændret ved EN 61009-1:2012/A13:2021, er det nødvendigt at udskyde tilbagetrækningen af referencerne for de følgende harmoniserede standarder: EN 62053-21:2003, EN 62053-22:2003, EN 62053-23:2003 og EN 61009-1:2012.

(12) Gennemførelsesafgørelse (EU) 2019/1326 bør derfor ændres.

(13) Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —

VEDTAGET DENNE AFGØRELSE:

Artikel 1 Bilag I til gennemførelsesafgørelse (EU) 2019/1326 ændres som anført i bilag I til nærværende afgørelse.

Artikel 2 Bilag II til gennemførelsesafgørelse (EU) 2019/1326 ændres som anført i bilag II til nærværende afgørelse.

Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 7. april 2022. På Kommissionens vegne Ursula VON DER LEYEN Formand

(1) EUT L 316 af 14.11.2012, s. 12.

(2) Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet (EUT L 96 af 29.3.2014, s. 79).

(3) Commission Implementing Decision C(2016) 7641 of 30 November 2016 on a standardisation request to the European Committee for Standardisation, to the European Committee for Electrotechnical Standardisation and to the European Telecommunications Standards Institute as regards harmonised standards in support of Directive 2014/30/EU of the European Parliament and of the Council of 26 February 2014 on the harmonisation of the laws of the Member States relating to electromagnetic compatibility.

(4) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2014/30/EU om harmonisering af medlemsstaternes lovgivning om elektromagnetisk kompatibilitet (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 246 af 13.7.2018, s. 1).

(5) Kommissionens gennemførelsesafgørelse (EU) 2019/1326 af 5. august 2019 om harmoniserede standarder for elektromagnetisk kompatibilitet, der er udarbejdet til støtte for Europa-Parlamentets og Rådets direktiv 2014/30/EU (EUT L 206 af 6.8.2019, s. 27).